ԾԵ. Արդ՝ եկեալ ի մէջ ժողովրդեանն յուշ առնելով զյանդիմանաւոր եւ զհրապարակախաւս վարդապետութիւնն իւր՝ ասէ թէ Ես յայտնի * խաւսեցայ ընդ աշխարհի եւ յամենայն ժամ ուսուցի ժողովրդեանն ի տաճարի անդ ուր ամենայն Հրեայքն ժողովեալ էին եւ ի ծածուկ ինչ ոչ խաւսեցայա։ 2 Որ եւ աղաղակ իսկ եդեալ * ասէր թէ Որ հաւատայ յիս՝ * հաւատայ յայն որ առաքեացն զիս եւ որ տեսանէ զիս՝ զայն տեսանէ որ առաքեացն զիսբ։ 3 Եւ այսպէս վկայութիւն եդեալ ճշմարտութեամբ եւ ուխտեալ՝ երթայ այնուհետեւ անկանել ի ձեռս ապստամբողացն։ 4 Զի որք ի լուսաւոր * եւ * ի կենդանատու վարդապետութենէն թիկունս դարձուցեալ մոլորեցան՝ * թերեւս ի շաւշափել ձեռացն չարչարանաւք զկենդանարարն՝ սթափեսցին եւ զգաստասցին մոլորականքն։